Sukladno odredbi članka 11. Programa poticanja i razvoja turizma na području Grada Delnica u 2025. godini (Službene novine Grada Delnica 3/23) Gradonačelnica Grada Delnica objavljuje sljedeći:

**J A V N I P O Z I V**

**za podnošenje prijava za dodjelu nepovratnih potpora iz Programa poticanja i razvoja turizma na području Gada Delnica u 2025. godini**

1. **PREDMET JAVNOG POZIVA**

Predmet ovoga Javnog poziva je dodjela nepovratnih potpora iz Programa poticanja i razvoja turizma na području Grada Delnica u 2025. godini kojom se provode mjere s ciljem jačanja konkurentnosti poduzetnika na tržištu, te osiguranja preduvjeta za rast i razvoj turističkog sektora na području Grada Delnica, u vidu razvoja novih turističkih proizvoda te investicija u smještajne kapacitete i turističku infrastrukturu.

U okviru Javnog poziva realiziraju se sljedeće mjere:

**Mjera 1.1.:** Unapređenje smještajnih kapaciteta i turističke infrastrukture na području Grada Delnica

**Mjera 1.2.:** Potpore TOP događanjima na području grada Delnica

Nepovratne potpore po Javnom pozivu dodjeljuju se sukladno Uredbi Komisije EU br. 2023/2831. od 13. prosinca 2023. o primjeni članka 107. i 108. Ugovora o funkcioniranju EU na de minimis potpore (Uredba Komisije 2023/2831.)

1. **KORISNICI SREDSTAVA**

Korisnici mjera iz ovog programa mogu biti postojeći novi mikro i mali poduzetnici obrtnici, fizičke osobe - privatni iznajmljivači, udruge, ustanove u kulturi, umjetničke organizacije te obiteljska i samoopskrbna poljoprivredna gospodarstva koji pružaju ugostiteljske i/ili turističke usluge koji uz ostalu traženu dokumentaciju imaju prebivalište/ sjedište na području Grada Delnica (Mjera 1.1.) ili organiziraju događanja na području Grada Delnica u kojem slučaju nije nužno imati prebivalište na području Grada Delnica (Mjera 1.2.).

**Mikro poduzetnici** su oni koji ne prelaze dva od tri uvjeta:

* Ukupna aktiva 345.079,30 EUR
* Prihod 690.158,60 UR
* Prosječan broj radnika tijekom poslovne godine - 10

**Mali poduzetnici** su oni koji nisu mikro poduzetnici i koji ne prelaze dva od tri uvjeta:

* Ukupna aktiva 3.981.684,25 EUR
* Prihod 7963.368,50 EUR
* Prosječan broj radnika tijekom poslovne godine – 50

**Obrtnik** je fizička osoba koja samostalno i trajno obavlja dopuštene gospodarske djelatnosti sa svrhom postizanja dohotka ili dobiti koja se ostvaruje proizvodnjom, prometom ili pružanjem usluga na tržištu.

**Obiteljsko poljoprivredno gospodarstvo** **(OPG)** je organizacijski oblik gospodarskog subjekta poljoprivrednika fizičke osobe koji radi stvaranja dohotka samostalno i trajno obavlja djelatnost poljoprivrede i s njom povezane dopunske djelatnosti, a temelji se na korištenju vlastitih i/ili unajmljenih proizvodnih resursa te na radu, znanju i vještinama članova obitelji, a čija je ekonomska veličina (EVPG) veća od 3.000 eura.

**Fizička osoba - privatni iznajmljivač** je osoba koja iznajmljuje svoj smještajni objekt ili smještajne objekte u svrhe koje nisu povezane s njihovom primarnom strukom, obrtom ili profesijom (npr. iznajmljivanje smještaja dodatni je posao ili je objekt otvoren samo povremeno ili tijekom sezone).

**Novoosnovani i poduzetnici sa statusnom promjenom** razvrstavaju se u skladu sa stavcima 2., 3., 4., 5 i 6. ovoga članka na temelju pokazatelja za razdoblje od datuma osnivanja, odnosno statusne promjene do kraja njihove prve poslovne godine, odnosno zadnji dan tog razdoblja. Za potrebe razvrstavanja poduzetnici iznos prihoda preračunavaju na godišnju razinu.

**Samoopskrbno poljoprivredno gospodarstvo** je fizička osoba poljoprivrednik koja se za osobne potrebe bavi poljoprivredom u okviru korištenja prirodnih bogatstava zemlje i prodajom odnosno zamjenom od tih djelatnosti dobivenih proizvoda u neprerađenom stanju te kojem poljoprivreda nije glavno ili jedino zanimanje. Mora biti upisan u upisnik PG.

**Udruge** su svaki oblik slobodnog i dobrovoljnog udruživanja više fizičkih i pravnih osoba. Te se osobe udružuju u udruge radi zaštite nekih zajedničkih vrijednosti, interesa i ciljeva, odnosno radi:

* Zaštite ljudskih prava i sloboda
* Radi ekoloških, humanitarnih, informacijskih, kulturnih, nacionalnih, socijalnih, prosvjetnih, športskih, tehničkih, zdravstvenih, znanstvenih i drugih uvjerenja i ciljeva.

1. **UVJETI DODJELE NEPOVRATNIH SREDSTAVA**

Nepovratne potpore se dodjeljuju za pokriće troškova ulaganja (dijela ili u cijelosti). Predračun ili ponuda moraju biti važeći na dan podnošenja zahtjeva u rasponu od 400,00 EUR do 4.000,00 EUR zavisno od mjere uključujući kao prihvatljive i troškove nastale od 1. siječnja 2025. godine za koji je potrebno dostaviti račune.

Porez na dodanu vrijednost je prihvatljiv trošak ako korisnik nije u sustavu PDV-a.

Gospodarski subjekti mogu koristiti potporu samo jedne mjere iz ovog Programa kao i Programa poticanja i razvoja turizma na području Grada Delnica u 2025. godini. Ukoliko neki gospodarski subjekt podnese više prijava u obzir će se uzeti prijava s ranijim datumom podnošenja.

Nepovratne potpore ne mogu se dodijeliti:

* Gospodarskim subjektima nad kojim je otvoren stečajni postupak ili postupak likvidacije;
* Gospodarskim subjektima koje imaju dospjeli dug s osnova poreza i doprinosa za mirovinsko i zdravstveno osiguranje;[[1]](#footnote-1)
* Gospodarskim subjektima koji imaju dospjela i neplaćena dugovanja prema Gradu Delnicama na dan 31.12. 2024.
* Gospodarskim subjektima koji su proračunski korisnici te gospodarskim subjektima u vlasništvu ili suvlasništvu Grada Delnica.

Prihvatljivi su troškovi za:

* Kupovinu nove opreme i strojeva
* Uređenja turističke infrastrukture
* Usluge i robe čija je jedinična vrijednost minimalno 400,00 eura (ne odnosi se na stavke koje čine jednu cjelinu koje su potrebne da bi oprema, stroj i sl. moglo funkcionirati)
* Kupovinu roba i usluga koji moraju ostati u vlasništvu korisnika najmanje 3 godine

**Mjera 1.1:. Unapređenje smještajnih kapaciteta i turističke infrastrukture** **na području Grada Delnica**

**Potpora se dodjeljuju u ukupnom iznosu od 6.000,00 eura** za izgradnju i/ili uređenje smještajnih kapaciteta i turističke infrastrukture na području Grada Delnica koja ima za cilj podizanje konkurentnosti turističkog gospodarstva kroz potporu ulaganjima u povećanje kvalitete i dodatne ponude ugostiteljskih objekata, razvoj novih i inovativnih turističkih proizvoda u destinaciji, internacionalizaciju poslovanja, održivi razvoj, diversifikaciju ponude, korištenje novih tehnologija i druge aktivnosti u cilju produljenja sezone, očuvanja radnih mjesta, novog zapošljavanja, rasta i razvoja turističkog gospodarstva u visini od maksimalno 1.000,00 EUR po korisniku.

Prijavu podnose mikro i mali poduzetnici, obrtnici, fizičke osobe - privatni iznajmljivači te obiteljska i samoopskrbna poljoprivredna gospodarstva koji pružaju ugostiteljske i/ili turističke usluge.

**Prijave se podnose na OBRASCU Z-DE uz kojeg je potrebno je priložiti i:**

* izjavu o korištenim potporama male vrijednosti (Obrazac DP)
* rješenje o upisu u odgovarajući registar
* ponuda/predračun/račun za troškove nabave i ugradnje novih strojeva i opreme za poslovanje, radova na uređenju poslovnog prostora kao ili troškova izrade projektnih prijedloga za sufinanciranje iz fondova EU i nacionalnih fondova te druge projektne dokumentacije (minimalno 1.000,00 EUR)
* troškovnik (Obrazac T-DE)
* opis ulaganja (Obrazac OU-DE)
* prijava poreza na dohodak - zadnji predani izvještaj (ukoliko je godišnji primitak veći od 10.684,17 EUR) ili prijavu poreza na dodanu vrijednost ako su obveznici PDV-a
* potvrda Porezne uprave o stanju duga (ne starija od 30 dana od dana raspisivanja javnog poziva) iz koje je razvidno da nema duga s osnova poreza i doprinosa za mirovinsko i zdravstveno osiguranje
* Izjava prijavitelja da nemaju dugovanja prema Gradu Delnice na dan 31.12.2024. godine
* Izjava o davanju suglasnosti za korištenje osobnih podataka (IZ-DE)

**Mjera 1.2.: Potpore TOP događanjima na području Grada Delnica**

**Potpora se dodjeljuje u ukupnom iznosu od 9.264,00 eura** za sufinanciranje troškova nabave roba i usluga za neposrednu realizaciju događanja i to: najam opreme (audio i vizualna tehnika, pozornica i sl.), nabavu radnog/potrošnog materijala vezanog za organizaciju događanja, najam prostora za održavanje događanja, najam prijevoznih sredstava u svrhu prijevoza organizatora i izvođača vezan uz organizaciju događanja, troškove smještaja, putne troškove izvođača i vanjskih suradnika, honorare (temeljem ugovora) izvođača i vanjskih suradnika, zakup medijskog prostora i/ili troškove promocije događanja u zemlji i inozemstvu, izradu promotivnih i informativnih materijala (prospekti, karte, CD, DVD, filmovi i dr.), usluge zaštitarske službe u visini od 400,00 EUR do maksimalno 4.000,00 EUR po korisniku.

Prijavu podnose mikro i mali poduzetnici, obrtnici, fizičke osobe - privatni iznajmljivači, udruge, ustanove u kulturi, umjetničke organizacije te obiteljska poljoprivredna gospodarstva koji pružaju ugostiteljske i/ili turističke usluge koji imaju prebivalište na području Grada Delnica ili organiziraju događanja na području Grada Delnica, i to:

-Državna /međudržavna natjecanja (tri ili više država)

-Festivali

-Manifestacije u trajanju najmanje tri dana

**Prijave se podnose na OBRASCU Z-DE. uz kojeg je potrebno je priložiti i:**

* izjavu o korištenim potporama male vrijednosti (Obrazac DP)
* rješenje o upisu u odgovarajući registar
* ponuda/predračun/računi za troškove nabave i ugradnje novih strojeva i opreme za poslovanje, radova na uređenju poslovnog prostora kao i sufinanciranje troškova izrade projektnih prijedloga za sufinanciranje iz fondova EU i nacionalnih fondova te druge projektne dokumentacije (minimalno 663,61 eura)
* troškovnik (Obrazac T-DE)
* opis ulaganja (Obrazac OU-DE)
* prijava poreza na dohodak - zadnji predani izvještaj
* račun dobiti i gubitka i bilanca - zadnji predani izvještaj
* potvrda Porezne uprave o stanju duga (ne starija od 30 dana od dana raspisivanja javnog poziva) iz koje je razvidno da nema duga s osnova poreza i doprinosa za mirovinsko i zdravstveno osiguranje
* Izjava prijavitelja da nemaju dugovanja prema Gradu Delnice na dan 31.12.2024. godine
* Izjava o davanju suglasnosti za korištenje osobnih podataka (IZ-DE)

**NAPOMENA ZA MJERE 1.1., 1.2.:** Novoosnovani poduzetnici nisu obvezni priložiti prijavu poreza na dohodak za obrtnika za 2024. godinu (osim poduzetnika koju su počeli s obavljanjem djelatnosti koji podnose izvješća za razdoblje poslovanja) te račun dobiti i gubitka i bilancu za 2024. godinu (osim poduzetnika koju su počeli s obavljanjem djelatnosti koji podnose izvješća za razdoblje poslovanja).

1. **PODNOŠENJE PRIJAVA**

Prijave na Javni poziv podnose se Gradu Delnice na obrascima prijave naznačenima u ovom Javnom pozivu s traženom i potpunom dokumentacijom.

Prijava se može predati preporučenom poštom ili neposredno u pisarnicu Grada Delnica, Trg 138. brigade HV 4, 51300 Delnice, s naznakom– „Javni poziv za podnošenje prijava za dodjelu nepovratnih potpora iz Programa poticanja i razvoja turizma na području Grada Delnica u 2025. godini s naznakom mjere za koju se prijava podnosi" (npr. 1.1, 1.2.).

Sve obrasce za prijavu na Javni poziv podnositelji zahtjeva mogu podići u Pisarnici Grada Delnica, soba 17, Trg 138. brigade HV 4, Delnice ili na mrežnoj stranici Grada Delnica http://www.delnice.hr.

Po ovom Javnom pozivu nije moguće dobiti potporu za više mjera.

Dokumente zahtijevane po ovom Javnom pozivu moguće je dostaviti u preslikama. Grad Delnice zadržava pravo zatražiti uvid u izvornike istih. Izvornik mora odgovarati prethodno dostavljenoj preslici.

Povjerenstvo za odabir može zatražiti pojašnjenje ili dodatnu dokumentaciju.

Nepotpune prijave neće se razmatrati.

1. **POSTUPAK DODJELE**

Javni poziv otvoren je zaključno do 30. travnja 2025. godine.

Zahtjevi se obrađuju prema redoslijedu podnesene potpune prijave prema uvjetima iz ovoga Javnog poziva.

Dopuštenost potpore male vrijednosti ocjenjuje Povjerenstvo sukladno Uredbi, odnosno odredbama propisa o potporama male vrijednosti.

Na osnovu provedenog Javnog poziva, bodovanja sukladno kriterijima (nalaze se u prilogu Javnog poziva) i ocjene dopuštenosti, na prijedlog Povjerenstva za dodjelu nepovratnih potpora iz Programa mjera za poticanje razvoja turizma na području Grada Delnica u 2025. godini, gradonačelnica Grada Delnica dodjeljuje potporu male vrijednosti.

Povjerenstvo za dodjelu potpora izrađuje rang listu sukladno utvrđenim bodovima, a prema kriterijima koji su definirani na obrascu K-DE. Ukoliko više podnositelja ostvare isti broj bodova u obzir se uzima vrijeme podnošenja zahtjeva (dan, sat, minuta)

Podnositelji koji ostvaruju bodove sukladno točki 6. obrasca K-DE moraju priložiti dodatnu dokumentaciju kojom dokazuju ostvarivanje dodatnih bodova (dokaz o invaliditetu, tradicijskom obrtu, znaku kvalitete, izvode kojima se dokazuju plaćeni računi).

O dodijeljenoj potpori male vrijednosti izvješćuje se Ministarstvo financija Republike Hrvatske.

1. **OSTALE ODREDBE**

Ovaj Javni poziv objavljuje se na mrežnoj stranici Grada Delnica <http://www.delnice.hr/> i Oglasnoj ploči Grada Delnica, a obavijest o Javnom pozivu objavljuje se i u dnevnom tisku i Radiju Gorski kotar.

Dodatne informacije o Programu odnosno Javnom pozivu mogu se dobiti e-mail: [nikolina.s@delnice.hr](mailto:nikolina.s@delnice.hr)

KLASA: 334-04/25-01/01

URBROJ: 2170-6-4-7-25-4

Delnice, 01. travnja 2025.

1. osim ako im je odgođena naplata ili odobrena obročna otplata koja se redovito podmiruje [↑](#footnote-ref-1)